**Forretningsorden for kretstinget 2013**

1. Tinget ledes av en valgt møteleder.
2. Protokollen føres av en valgt referent. Protokollen undertegnes av referent, kretsleder samt to valgte representanter.
3. Ingen representant har rett til ordet mer enn tre ganger i samme sak. Gjelder ikke forslagsstiller.
4. Representanter som forlanger ordet til forretningsorden, har ett minutts taletid.
Møteleder har rett til å foreslå forkorting av taletiden og foreslå strek med de inntegnede talere.
Etter strek kan forslag ikke fremmes eller trekkes tilbake.
5. Forslag utenom de på sakslisten oppsatte saker, kan ikke fremmes. Alle forslag må leveres skriftlig til møteleder, undertegnet med representantens navn.
6. Alle vedtak avgjøres med flertall av de avgitte stemmer med de unntak som NSFs grunnregler og lover setter.
7. Alle valg foregår skriftlig dersom det er mer enn en kandidat eller når en av representantene forlanger det.
8. I protokollen føres inn alle forslag og de vedtak som er gjort, med antall stemmer for og imot. Navnene på debattantene føres likeledes inn.
9. Protokollen sendes gruppene umiddelbart etter tinget.
10. Kretstinget er åpent for tilhørere hvis plassen tillater det.